অপারেশন সিন্দুরে নৌসেনা যুক্ত হলে পাকিস্তান টুকরো হত: রাজনাথ

ওয়েব ডেস্ক: পাকিস্তান (Pakistan) থেকে মুক্ত হয়ে স্বাধীনতার দাবি তুলেছেন বালোচিস্তানের বাসিন্দারা। বালোচরা স্বাধীনতা চেয়ে ভারতকেও চিঠি দিয়েছেন। আবার আফগানিস্তান সীমান্ত এলাকাতেও পাকিস্তানের মধ্যে ভাগ রয়েছে। গৃহযুদ্ধ বিধ্বস্ত পাকিস্তান। পহেলগাম জঙ্গি হামলার প্রত্যাঘাতে ভারত অপারেশন সিন্দুর (Operation Sindoor) অভিযান চালায়। তাতে পাকিস্তানের মাটি ও পাক অধ্যুষিত কাশ্মীরে ৯টি জঙ্গি ঘাঁটি গুঁড়িয়ে দেওয়া হয়। পাকিস্তানের প্ররোচনার কারণে পাক এয়ারবেসেও আঘাত করা হয়। এই সপ্তাহেই প্রতিরক্ষা মন্ত্রী রাজনাথ সিং (Rajnath Singh) হুঁশিয়ারি দিয়ে তুলেছিলেন পাক অধ্যুষিত কাশ্মীর ফেরানোর কথা। এবার অপারেশন সিন্দুরে নৌসেনা (Navy) যোগ দিলে পাকিস্তান চার টুকরো হতে পারত বলে হুঁশিয়ারি দিলেন তিনি।

প্রতিরক্ষা মন্ত্রী শুক্রবার নৌ সেনার একটি অনুষ্ঠানে যোগ দেন। তিনি বলেন, ১৯৭১ সালে ভারতীয় নৌসেনার পদক্ষেপে পাকিস্তান দুটুকরো হয়ে গিয়েছিল। এবার অপারেশন সিন্দুরে নৌসেনা যুক্ত হলে পাকিস্তান কেবল দুভাগ হত নয়। চার টুকরো হত।

আরও পড়ুন: অভিযুক্তদের খালাস করতে গিয়ে হাইকোর্টে ধাক্কা কর্নাটক সরকারের

এদিন আরব সাগরে থাকা ভারতীয় নৌসেনার অন্যতম শক্তি আইএনএস বিক্রান্ত পরিদর্শন করেন তিনি। সেখানে তিনি নৌসেনার প্রশংসা করেন। একইসঙ্গে ভবিষ্যতের জন্য প্রস্তুত থাকতে বলেন। এদিন প্রতিরক্ষা মন্ত্রী বলেন, প্রস্তুতিতে যেন কোনও খামতি না থাকে। এখনও পর্যন্ত যা ঘটেছে সেটা শুধু ওয়ার্মআপ। এবার পাকিস্তান দুঃসাহস দেখালে নৌবাহিনী পদক্ষেপ করবে। ভগবান জানে তারপরে পাকিস্তানের কী হবে। উল্লেখ্য, অপারেশন সিন্দুরের সময় সমুদ্রে আধিপত্য বাড়িয়ে দিয়েছিল নৌসেনা।